02012O0027 — BG — 17.11.2019 — 007.001

Този текст служи само за информационни цели и няма правно действие. Институциите на Съюза не носят отговорност за неговото съдържание. Автентичните версии на съответните актове, включително техните преамбюли, са версиите, публикувани в Официален вестник на Европейския съюз и налични в EUR-Lex. Тези официални текстове са пряко достъпни чрез връзките, публикувани в настоящия документ

►B НАСОКИ НА ЕВРОПЕЙСКАТА ЦЕНТРАЛНА БАНКА от 5 декември 2012 година относно Трансевропейската автоматизирана система за брутен сетълмент на експресни преводи в реално време (TARGET2) (преработен текст) (ЕЦБ/2012/27) (2013/47/ЕС) (ОВ L 030, 30.1.2013 г., стp. 1)

Изменен с:









▼B

НАСОКИ НА ЕВРОПЕЙСКАТА ЦЕНТРАЛНА БАНКА

от 5 декември 2012 година

относно Трансевропейската автоматизирана система за брутен сетълмент на експресни преводи в реално време (TARGET2)

(преработен текст)

(ЕЦБ/2012/27)

(2013/47/ЕС)







РАЗДЕЛ I

ОБЩИ РАЗПОРЕДБИ

Член 1

Предмет и обхват

▼M6

1. TARGET2 предоставя брутен сетълмент в реално време за плащания в евро със сетълмент в пари на централна банка в сметки в платежния модул, в T2S специални парични сметки за сделките с ценни книжа и в TIPS специални парични сметки за незабавните плащания. TARGET2 е създадена и работи на базата на ЕСП, чрез която се подават и обработват платежни нареждания и чрез която накрая се получават плащания по един и същ технически начин. От гледна точка на техническото управление на T2S специалните парични сметки TARGET2 е технически създадена и работи на базата на платформата T2S. От гледна точка на техническото управление на TIPS специалните парични сметки TARGET2 е технически създадена и работи на базата на платформата TIPS.

▼B

2. От правна гледна точка TARGET2 е изградена като множество от системи за БСРВ.

▼M4

Член 1а

Транзакции в TARGET2

Националните централни банки (НЦБ) винаги използват сметки в TARGET2 за следните транзакции:

а) операции по паричната политика на открития пазар по смисъла на Насоки (ЕС) 2015/510 на Европейската централна банка (ЕЦБ/2014/60) ( 1 );

б) сетълмент на транзакции със спомагателни системи;

в) плащания между кредитни институции.

▼B

Член 2

Определения

За целите на настоящите насоки:

(1) „единна съвместна платформа (ЕСП)“ (Single Shared Platform (SSP)) е инфраструктурата на единната техническа платформа, осигурена от НЦБ, предоставящи ЕСП;

(2) „системен компонент на TARGET2“ (TARGET2 component system) е всяка система за БСРВ на ЦБ от Евросистемата, която е част от TARGET2;

(3) „централна банка (ЦБ)“ (central bank (CB)) означава ЦБ от Евросистемата и/или свързана НЦБ;

(4) „НЦБ, предоставящи ЕСП“ (SSP-providing NCBs) са Deutsche Bundesbank, Banque de France и Banca d’Italia в качеството им на ЦБ, изграждащи и управляващи ЕСП в полза на Евросистемата;

▼M1

(5) „ ►M3 доставчик на мрежови услуги на TARGET2 ◄ “ (network service provider) е доставчик на компютризирани мрежови връзки с цел предаване на платежни съобщения в TARGET2. Компютризирани мрежови връзки се предоставят чрез SWIFT и допълнително, за вътрешната комуникация на Евросистемата, чрез CoreNet;

▼M6

(6) „участник“ (participant) [или „директен участник“ (direct participant)] е лице, което има поне една сметка в платежния модул (титуляр на сметка в платежния модул) и/или една T2S специална парична сметка (титуляр на T2S специална парична сметка), и/или една TIPS специална парична сметка (титуляр на TIPS специална парична сметка) в ЦБ от Евросистемата;

▼B

(7) „ЦБ от Евросистемата“ (Eurosystem CB) е ЕЦБ или НЦБ от еврозоната;

(8) „платежен модул“ (Payments Module (PM)) е модул на ЕСП, в който се извършва сетълмент на плащания по сметки в платежния модул на ►M3 титулярите на сметки в платежния модул ◄ ;

(9) „сметка в платежния модул“ (PM account) е сметка на ►M3 титуляр на сметки в платежния модул ◄ в платежния модул при ЦБ от Евросистемата, която е необходима на такъв ►M3 титуляр на сметки в платежния модул ◄ , за да:

а) подава платежни нареждания или получава плащания чрез TARGET2; и

б) извършва сетълмент на такива плащания при тази ЦБ от Евросистемата;

(10) „НЦБ от еврозоната“ (euro area NCB) е националната централна банка (НЦБ) на държава-членка, чиято парична единица е еврото;

(11) „бизнес идентификационен код (BIC)“ (Business Identifier Code (BIC)) е код, определен в стандарт ISO № 9362;

(12) „адресат с BIC“ (addressable BIC holder) е лице, което:

а) има BIC;

б) не е разпознато като индиректен участник;

в) е кореспондент или клиент на директен участник или на клон на директен или индиректен участник и може да подава платежни нареждания и да получава плащания от системен компонент на ТАRGЕТ2 чрез този директен участник;

▼M6

(13) „индиректен участник“ (indirect participant) е кредитна институция, установена в Европейския съюз или Европейското икономическо пространство (ЕИП), която е сключила споразумение с титуляр на сметка в платежния модул за подаване на платежни нареждания и получаване на плащания чрез този титуляр на сметка в платежния модул, и която системният компонент на TARGET2 разпознава като индиректен участник;

▼B

(14) „клон“ е клон по смисъла на член 4, параграф 1, точка 17 от Регламент (ЕС) № 575/2013;

▼M6

(15) „работен ден“ (business day) или „работен ден за TARGET2“ (TARGET2 business day) е всеки ден, в който TARGET2 е отворена за сетълмент на платежни нареждания, както е предвидено в допълнение V към приложение II, допълнение V към приложение IIа и допълнение III към приложение IIб;

▼B

(16) „сертифициращи органи“ (certification authorities) са една или повече НЦБ, определени като такива от Управителния съвет да действат от името на Евросистемата за издаване, управ- ление, анулиране и подновяване на електронни сертификати;

(17) „електронни сертификати“ (electronic certificates) или „сертификати“ (certificates) са електронни файлове, издадени от сертифициращите органи, които свързват публичен ключ със самоличност и които се използват за следните цели: потвърждаване на принадлежността на даден публичен ключ на определено лице, установяване на идентичността на притежателя, проверяване на подписа от такова лице или криптиране на съобщение, адресирано до това лице. Сертификатите се съхраняват на физическо устройство като смарт карта или USB устройство, като посочването на сертификатите включва тези физически устройства. Сертификатите играят роля в процеса на идентифициране на ►M3 титулярите на сметки в платежния модул ◄ при достъпа им до TARGET2 през интернет и при подаването на платежни съобщения или контролни съобщения;

(18) „притежател на сертификат“ (certificate holder) е посочено по име физическо лице, идентифицирано и определено от ►M3 титуляр на сметки в платежния модул ◄ като упълномощено да има интернет базиран достъп до сметката на ►M3 титуляря на сметки в платежния модул ◄ . Неговото заявление за сертификат се проверява от НЦБ на ►M3 титуляря на сметки в платежния модул ◄ и се предава на сертифициращите органи, които на свой ред предоставят сертификати, свързващи публичния ключ с данните, които идентифицират ►M3 титуляря на сметки в платежния модул ◄ ;

(19) „свързана НЦБ“ (connected NCB) е НЦБ, различна от НЦБ от еврозоната, която е свързана с TARGET2 по силата на специално споразумение;

(20) „AL-група“ (AL group) е група, съставена от членове на група за агрегирана ликвидност (AL), които използват AL-режима;

(21) „член на AL-група“ (AL group member) е ►M3 титуляр на сметки в платежния модул ◄ , който отговаря на критериите за използване на AL-режима и който е сключил AL-споразумение;

(22) „AL-споразумение“ (AL agreement) е многостранно споразумение за агрегиране на ликвидност, сключено от членовете на AL-групата и съответните им AL-НЦБ за целите на AL-режима;

(23) „AL-НЦБ“ (AL NCB) е НЦБ от еврозоната, която е страна по AL-споразумение и действа като контрагент на членовете на AL-групата, които участват в нейния системен компонент на TARGET2;

(24) „AL-режим“ (AL mode) е агрегирането на наличната ликвидност по сметки в платежния модул;

▼M6

(25) „налична ликвидност“ (available liquidity) е положителното салдо по сметката на участник и ако е приложимо, всяка кредитна линия в рамките на деня, която е предоставена по сметката в платежния модул от съответната НЦБ от еврозоната във връзка с тази сметка, но която все още не e използвана, или намалено, ако е приложимо, със сумата на обработените резервирания на ликвидност по сметката в платежния модул или блокираните средства по T2S специалната парична сметка;

▼B

(26) „кредит в рамките на деня“ (intraday credit) е кредит, отпуснат за срок, по-кратък от един работен ден;

(27) „мениджър на AL-група“ (AL group manager) е член на AL-група, назначен от останалите членове на AL-групата да управлява наличната ликвидност в AL-групата през работния ден;

(28) „пределен лихвен процент на кредитиране“ (marginal lending rate) е лихвеният процент, приложим към пределното кредитно улеснение;

(29) „пределно кредитно улеснение“ (marginal lending facility) е ликвидно улеснение с постоянен достъп на Евросистемата, което може да бъде използвано от контрагенти, за да получават овърнайт кредит от НЦБ по предварително определен пределен лихвен процент на кредитиране;

(30) „банка по сетълмента“ (settlement bank) е ►M3 титуляр на сметки в платежния модул ◄ , чиято сметка в платежния модул или подсметка се използва за сетълмент на платежни инструкции, подадени от спомагателна система през ИСС;

▼M6

(31) „спомагателна система“ (ancillary system) е система, управлявана от лице, установено в Съюза или ЕИП, което е под надзора и/или контрола на компетентен орган и отговаря на надзорните изисквания по отношение на местонахождението на инфраструктурите, предлагащи услуги в евро, публикувани на уебсайта на ЕЦБ ( 2 ), в която се извършва обмен и/или клиринг, или регистрация на плащания и/или финансови инструменти, като в резултат от това: а) се извършва сетълмент на парични задължения в TARGET2; и/или б) в TARGET2 се държат средства, в съответствие с настоящите насоки и двустранна договореност между спомагателната система и съответната ЦБ от Евросистемата;

▼B

(32) „интерфейс на спомагателна система (ИСС)“ (Ancillary System Interface (ASI)) е техническо съоръжение, което позволява на спомагателна система да използва определен кръг специални, предварително определени услуги за подаване и сетълмент на платежни инструкции в спомагателната система; то също така може да бъде използвано от НЦБ от еврозоната за сетълмент на касови операции, възникващи от парични депозити и тегления;

▼M6

(33) „платец“ (payer), освен когато е използвано в член 23, е участник в TARGET2, чиято сметка в платежния модул, T2S специална парична сметка или TIPS специална парична сметка се дебитира в резултат на сетълмент на платежно нареждане;

(34) „получател на плащане“ (payee), освен когато е използвано в член 23, е участник в TARGET2, чиято сметка в платежния модул, T2S специална парична сметка или TIPS специална парична сметка се кредитира в резултат на сетълмент на платежно нареждане;

(35) „Хармонизирани условия“ (Harmonised Conditions) са условията, изложени в приложение II, IIа, IIб или V;

▼B

(36) „основни услуги на TARGET2“ (core TARGET2 services) са обработването на платежни нареждания в системните компоненти на TARGET2, сетълмент на транзакции, свързани със спомагателните системи, и функции по обединяване на ликвидност;

▼M6

(37) „вътрешна сметка“ (Home Account) е сметка, открита извън платежния модул от НЦБ от еврозоната за кредитна институция, установена в Съюза или ЕИП;

▼M3 —————

▼B

(39) „управляваща НЦБ“ (managing NCB) е AL-НЦБ от системния компонент на TARGET2, в който участва мениджърът на AL-групата;

(40) „изпълнително събитие“ (enforcement event) по отношение на член на AL-групата е всяко едно от следните събития:

а) неизпълнение, посочено в член 34, параграф 1 от приложение II;

б) всяко друго неизпълнение или събитие, посочено в член 34, параграф 2 от приложение II, по отношение на което ЦБ е решила, вземайки предвид сериозността на неизпълнението или на събитието, че е необходимо изпълнение върху заложеното имущество в съответствие с член 25б от това приложение, изпълнение върху обезпечение в съответствие с член 25в от това приложение или прихващане на вземания в съответствие с член 26 от това приложение;

в) решение за временно спиране или прекратяване на достъпа до кредит в рамките на деня;

(41) „интерфейс на участник“ (Participant Interface (PI)) е техническо съоръжение, което позволява на директния участник да подава и да извършва сетълмент на платежни нареждания чрез услугите, предлагани в платежния модул;

(42) „интернет базиран достъп“ (Internet-based access) означава, че ►M3 титулярят на сметки в платежния модул ◄ е избрал сметка в платежния модул, която е достъпна само през интернет, като ►M3 титулярят на сметки в платежния модул ◄ подава платежни съобщения или контролни съобщения до TARGET2 посредством интернет;

(43) „производство по несъстоятелност“ (insolvency proceedings) е производството по несъстоятелност по смисъла на член 2, буква й) от Директива 98/26/ЕО на Европейския парламент и на Съвета от 19 май 1998 г. относно окончателността на сетълмента в платежните системи и в системите за сетълмент на ценни книжа ( 3 );

▼M7

(44) „модул за информация и контрол“ (Information and Control Module, ICM) е модулът на ЕСП, който позволява на титулярите на сметки в платежния модул да получават информация онлайн и им дава възможност да подават нареждания за прехвърляне на ликвидност, да управляват ликвидността и ако е приложимо, да инициират резервни платежни нареждания или платежни нареждания към функционалността за извънредни ситуации при извънредни ситуации;

▼M6

(45) „координатор на TARGET2“ (TARGET2 coordinator) е лице, назначено от ЕЦБ, чиято задача е да осигурява ежедневното оперативно управление на TARGET2, да управлява и координира дейността в случай на настъпване на необичайна ситуация и да координира разпространяването на информация до титулярите на сметки в платежния модул и титулярите на TIPS специални парични сметки;

▼B

(46) „мениджър по сетълмент на TARGET2“ (TARGET2 settlement manager) е лице, назначено от ЦБ от Евросистемата, което да наблюдава функционирането на неговия системен компонент на TARGET2;

▼M6

(47) „мениджър при кризи на TARGET2“ (TARGET2 crisis manager) е лице, назначено от ЦБ от Евросистемата, което да се справя от името на тази ЦБ от Евросистемата с повредите на ЕСП и/или на платформата TIPS и/или с необичайни външни събития;

(48) „техническа неизправност на TARGET2“ (technical malfunction of TARGET2) е всяка трудност, дефект или повреда в техническата инфраструктура и/или компютърните системи, използвани от съответния системен компонент на TARGET2, включително ЕСП или платформата T2S, или всяко друго събитие, което прави невъзможно изпълнението и завършването в рамките на същия работен ден на обработката на плащания в съответния системен компонент на TARGET2;

(49) „неизпълнено платежно нареждане“ (non-settled payment order) е платежно нареждане, с изключение на нареждане за незабавно плащане, положителен отговор на искане за възстановяване и нареждане за прехвърляне на ликвидност от TIPS специална парична сметка към платежния модул, чийто сетълмент не е извършен в работния ден на приемането му;

▼B

(50) „междусистемен сетълмент“ (cross-system settlement) е сетълмент в реално време на дебитни инструкции, при който се извършват плащания от банка по сетълмента на една спомагателна система, използваща процедура за сетълмент 6, към банка по сетълмента на друга спомагателна система, използваща процедура за сетълмент 6, съгласно посоченото в приложение IV;

(51) „паричен сетълмент“ (cash settlement) е сетълмент на банкноти и монети;

▼M1

(52) „CoreNet“ е вътрешната за Евросистемата мрежова услуга, която се предоставя от ЕЦБ и се използва от ЦБ от Евросистемата като мрежа при извънредни ситуации за достъп до ЕСП, в случай че SWIFT е недостъпна, и като алтернативна на SWIFT мрежа за достъп до CRSS;

(53) „Система за услуги, свързани с клиенти (CRSS)“ (Customer-related services system (CRSS) предоставя основни и опционални услуги на ЦБ от Евросистемата, т.е. архивиране, опционални услуги, свързани с фактуриране, със запитвания и отчети, и с отношения с клиенти;

▼M2

(54) „депозитно улеснение“ (deposit facility) е ликвидно улеснение с постоянен достъп на Евросистемата, което може да бъде използвано от контрагенти за откриване на овърнайт депозити при НЦБ по предварително определен лихвен процент по депозитите;

(55) „лихвен процент за депозитно улеснение“ (deposit facility rate) е лихвеният процент, приложим към депозитното улеснение;

▼M3

(56) операции на T2S“ (T2S Operations) са хармонизирани и стандартизирани сетълмент услуги от типа „доставка срещу плащане“, предоставяни в интегрирана техническа среда с трансгранични възможности чрез платформата T2S;

(57) „TARGET2-Securities (T2S)“ или „платформа T2S“ (T2S Platform) е наборът от хардуерни, софтуерни и други компоненти на техническа инфраструктура, чрез които Евросистемата предоставя услугите на ЦДЦК и ЦБ от Евросистемата, позволяващи основен, неутрален и безграничен сетълмент на сделки с ценни книжа на база „доставка срещу плащане“ в пари на централна банка;

(58) „доставчик на мрежови услуги на T2S“ (T2S network service provider) е предприятие, което е сключило лицензионен договор с Евросистемата за предоставяне на услуги за свързаност в контекста на T2S;

▼M6

(59) „T2S специална парична сметка“ (T2S Dedicated Cash Account, T2S DCA) е сметка, притежавана от титуляр на T2S специална парична сметка, открита в TARGET2-[посочете ЦБ/държава] и използвана за парични плащания във връзка със сетълмента на ценни книжа в T2S;

(60) „Хармонизирани условия за откриване и управление на T2S специална парична сметка в TARGET2“ (Harmonised Conditions for the Opening and Operation of a T2S Dedicated Cash Account (T2S DCA) in TARGET2) са условията, установени в приложение IIa;

▼M3

(61) „Условия за операции по автоматично обезпечаване“ (Conditions for Auto-collateralisation Operations) са условията, установени в приложение IIIa;

▼M6

(62) „платежно нареждане“ (payment order) е нареждане за кредитен превод, нареждане за прехвърляне на ликвидност, нареждане за директен дебит, нареждане за прехвърляне на ликвидност от платежния модул към T2S специална парична сметка, нареждане за прехвърляне на ликвидност от T2S специална парична сметка към платежния модул, нареждане за прехвърляне на ликвидност от T2S специална парична сметка към T2S специална парична сметка, нареждане за прехвърляне на ликвидност от платежния модул към TIPS специална парична сметка, нареждане за прехвърляне на ликвидност от TIPS специална парична сметка към платежния модул, нареждане за незабавно плащане или положителен отговор на искане за възстановяване;

(63) „нареждане за прехвърляне на ликвидност от T2S специална парична сметка към платежния модул“ (T2S DCA to PM liquidity transfer order) е инструкцията за прехвърляне на определен размер средства от T2S специална парична сметка към сметка в платежния модул;

(64) „нареждане за прехвърляне на ликвидност от платежния модул към T2S специална парична сметка“ (PM to T2S DCA liquidity transfer order) е инструкцията за прехвърляне на определен размер средства от сметка в платежния модул към T2S специална парична сметка;

(65) „нареждане за прехвърляне на ликвидност от T2S специална парична сметка към T2S специална парична сметка“ (T2S DCA to T2S DCA liquidity transfer order) е инструкцията за прехвърляне на определен размер средства: а) от T2S специална парична сметка към T2S специална парична сметка, свързани с една и съща основна сметка в платежния модул; б) от T2S специална парична сметка към T2S специална парична сметка, притежавани от едно и също юридическо лице; или в) от T2S специална парична сметка към T2S специална парична сметка, едната или двете от които се притежават от ЦБ;

(66) „основна сметка в платежния модул“ (Main PM account) е сметката в платежния модул, с която е свързана T2S специална парична сметка и по която остатъчното салдо се прехвърля автоматично в края на деня;

▼M3

(67) „брутен сетълмент в реално време“ (real-time gross settlement) е обработването и извършването на сетълмента на платежни нареждания на база трансакция по трансакция в реално време;

(68) „нареждане за кредитен превод“ (credit transfer order) е инструкция от платец за предоставяне на средства на разположение на получател чрез заверяване на сметка в платежния модул;

(69) „участник в TARGET2“ (TARGET2 participant) е всеки участник в системен компонент на TARGET2;

▼M6

(70) „автоматично обезпечаване“ (auto-collateralisation) е кредит в рамките на деня, предоставен от НЦБ от еврозоната в пари на централна банка, задействан когато титуляр на T2S специална парична сметка не разполага с достатъчно средства за извършване на сетълмент на сделки с ценни книжа, при което този кредит в рамките на деня е обезпечен със закупуваните ценни книжа (текущо обезпечение) или с ценни книжа, държани от титуляря на T2S специалната парична сметка в полза на НЦБ от еврозоната (налично обезпечение);

▼M3

(71) „нареждане за прехвърляне на ликвидност“ (liquidity transfer order) е платежно нареждане, което има за основна цел да прехвърли ликвидност между различни сметки на един и същ участник или в рамките на CAI-група или AL-група;

(72) „кредитна институция“ (credit institution) означава: а) кредитна институция по смисъла на член 4, параграф 1, точка 1 от Регламент (ЕС) № 575/2013 на Европейския парламент и на Съвета ( 4 ) [и ако е приложимо, посочете разпоредбите от националното законодателство за прилагане на член 2, параграф 5 от Директива 2013/36/ЕС на Европейския парламент и на Съвета ( 5 )], спрямо която се осъществява надзор от компетентен орган; или б) друга кредитна институция по смисъла на член 123, параграф 2 от Договора, спрямо която се осъществява подробна проверка, чиито стандарти са съпоставими с тези на надзора от страна на компетентен орган;

(73) „нареждане за директен дебит“ (direct debit instruction) е инструкция от страна на получателя на плащането до неговата ЦБ, съгласно която ЦБ на платеца дебитира сметката на платеца с размера, посочен в инструкцията, на основание съгласието за директен дебит;

▼M5

(74) „гаранционни фондове“ (guarantee funds) са средства, предоставени от участниците в спомагателната система с цел да бъдат използвани в случай на неизпълнение, независимо от причината, на задълженията за плащане на един или повече участници в спомагателната система;

▼M6

(75) „услуга „сетълмент на незабавни плащания в TARGET“ (услугата TIPS)“ (TARGET Instant Payment Settlement service, TIPS service) е сетълментът в пари на централна банка на нареждания за незабавно плащане в платформата TIPS;

(76) „платформа TIPS“ (TIPS Platform) е инфраструктурата на единната техническа платформа, осигурена от НЦБ, предоставящи платформата TIPS;

(77) „НЦБ, предоставящи платформата TIPS“ (TIPS Platform-providing NCBs) са Deutsche Bundesbank, Banco de España, Banque de France и Banca d'Italia в качеството им на ЦБ, изграждащи и управляващи платформата TIPS в полза на Евросистемата;

(78) „доставчик на мрежови услуги TIPS“ (TIPS network service provider) е предприятие, което: а) отговаря на всички необходими условия за свързване с платформата TIPS и е установило техническа връзка с нея в съответствие с правилата и процедурите, посочени в допълнение V към приложение IIб, и б) е подписало общите условия за хостинг на свързаност с платформата TIPS, които са достъпни на уебсайта на ЕЦБ;

(79) „TIPS специална парична сметка“ (TIPS Dedicated Cash Account, TIPS DCA) е сметка, притежавана от титуляр на TIPS специална парична сметка, открита в TARGET2-[посочете ЦБ/държава] и използвана за предоставяне на услуги, свързани с незабавни плащания, на неговите клиенти;

(80) „Хармонизирани условия за откриване и управление на TIPS специална парична сметка в TARGET2“ (Harmonised Conditions for the Opening and Operation of a TIPS Dedicated Cash Account in TARGET2) са условията, установени в приложение IIб;

(81) „нареждане за незабавно плащане“ (instant payment order) е, в съответствие със SEPA схемата за незабавни плащания на Европейския платежен съвет, платежна инструкция, която може да бъде изпълнявана 24 часа в денонощието всеки календарен ден в годината, като обработката ѝ и уведомяването на платеца са незабавни или почти незабавни;

(82) „искане за възстановяване“ (recall request) е, в съответствие със SEPA схемата за незабавни плащания, съобщение от титуляря на TIPS специална парична сметка, с което се иска възстановяване на средствата по нареждане за незабавно плащане, на което вече е извършен сетълмент;

(83) „положителен отговор на искане за възстановяване“ (positive recall answer) е, в съответствие със SEPA схемата за незабавни плащания, платежно нареждане, инициирано от получателя на искане за възстановяване, в отговор на искане за възстановяване, в полза на изпращача на искането;

(84) „нареждане за прехвърляне на ликвидност от платежния модул към TIPS специална парична сметка“ (PM to TIPS DCA liquidity transfer order) е инструкцията за прехвърляне на определен размер средства от сметка в платежния модул към TIPS специална парична сметка;

(85) „нареждане за прехвърляне на ликвидност от TIPS специална парична сметка към платежния модул“ (TIPS DCA to PM liquidity transfer order) е инструкцията за прехвърляне на определен размер средства от TIPS специална парична сметка към сметка в платежния модул;

▼M7

(86) „функционалност за извънредни ситуации“ (Contingency Solution) е функционалността на ЕСП, която обработва много критични и критични плащания при извънредни ситуации.

▼B

Член 3

Системни компоненти на TARGET2

1. Всяка ЦБ от Евросистемата използва свой системен компонент в TARGET2.

2. Всеки системен компонент на TARGET2 е система, определена като такава по съответното национално законодателство в изпълнение на Директива 98/26/ЕО.

3. Имената на системните компоненти на TARGET2 включват единствено „TARGET2“ и името или съкращението на съответната ЦБ от Евросистемата или държавата-членка на такава ЦБ от Евросистемата. Системният компонент на ЕЦБ в TARGET2 се нарича TARGET2-ЕЦБ.

Член 4

Свързване на НЦБ на държави-членки, чиято парична единица не е еврото

НЦБ на държави-членки, чиято парична единица не е еврото, могат да се свързват с TARGET2 само ако сключат споразумение с ЦБ от Евросистемата. Такова споразумение предвижда свързаните НЦБ да спазват настоящите насоки при условията на взаимно договорени подходящи спецификации и изменения.

Член 5

Транзакции в рамките на ЕСЦБ

Транзакциите в рамките на Европейската система на централните банки (ЕСЦБ) се обработват чрез TARGET2, с изключение на плащания, за които ЦБ се договорят двустранно или многостранно да се обработват чрез кореспондентски сметки, когато е приложимо.

Член 6

Сетълмент в рамките на Евросистемата

1. Сетълментите на плащания между участници в различни системни компоненти на TARGET2 автоматично пораждат задължение в рамките на Евросистемата на ЦБ от Евросистемата на платеца към ЦБ от Евросистемата на получателя на плащането.

2. Задълженията в рамките на Евросистемата, породени съгласно параграф 1, се агрегират автоматично и стават част от единно задължение по отношение на всяка ЦБ от Евросистемата. Всеки път, когато се извършва сетълмент на плащания между участници в различни системни компоненти на TARGET2, единното задължение на съответната ЦБ от Евросистемата се коригира съответно. В края на работния ден всяко такова единно задължение е предмет на процедура за многостранно нетиране, водеща до задължение или вземане на всяка НЦБ от еврозоната спрямо ЕЦБ, съгласно посоченото в споразумение между ЦБ от Евросистемата.

3. Всяка НЦБ от еврозоната поддържа сметка за вписване на своето задължение или вземане спрямо ЕЦБ, породено от сетълмента на плащания между системни компоненти на TARGET2.

▼M6

3а. Без да се засягат параграфи 1 и 2, сетълментът на нареждания за незабавно плащане между участници в различни системни компоненти на TARGET2 автоматично поражда само едно вземане или задължение на всяка ЦБ от Евросистемата към ЕЦБ. Вземането или задължението на всяка ЦБ от Евросистемата към ЕЦБ, използвано за отчетни цели в края на всеки работен ден, се коригира ежедневно, като се използва изменението на салдата в края на деня на всички TIPS специални парични сметки в счетоводните книги на съответната ЦБ от Евросистемата.

▼B

4. ЕЦБ открива по своите счетоводни книги сметка за всяка НЦБ от еврозоната, за да отразява в края на деня такова задължение или вземане на НЦБ от еврозоната спрямо ЕЦБ.







РАЗДЕЛ II

УПРАВЛЕНИЕ

▼M4

Член 7

Нива на управление

1. Без да се засягат разпоредбите на член 8 от Устава на Европейската система на централните банки и на Европейската централна банка (наричан по-долу „Уставът на ЕСЦБ“), управлението на TARGET2 е изградено на три нива. ►M6 В приложение I са посочени задачите, възложени на Управителния съвет (ниво 1), на органа за техническо и оперативно управление (ниво 2), както и на НЦБ, предоставящи ЕСП, и НЦБ, предоставящи платформата TIPS (ниво 3). ◄

2. Управителният съвет отговаря за общото развитие, управлението и контрола върху TARGET2. Задачите, възложени на ниво 1, попадат в изключителната компетентност на Управителния съвет. ►M6 ————— ◄

3. В съответствие с член 12.1, трети параграф от Устава на ЕСЦБ, ЦБ от Евросистемата отговарят за всички задачи, възложени на ниво 2, в общата рамка, определена от Управителния съвет. Управителният съвет създава орган на ниво 2, на когото ЦБ от Евросистемата възлагат някои задачи във връзка с TARGET2, които се отнасят до техническото и оперативното управление.

4. ЦБ от Евросистемата се организират, като сключват подходящи споразумения.

▼M6

5. В съответствие с член 12.1, трета алинея от Устава на ЕСЦБ, НЦБ, предоставящи ЕСП, и НЦБ, предоставящи платформата TIPS, отговарят за задачите, възложени на ниво 3, в общата рамка, определена от Управителния съвет.

6. НЦБ, предоставящи ЕСП, и НЦБ, предоставящи платформата TIPS, сключват споразумения с ЦБ от Евросистемата, които уреждат услугите, предоставяни от НЦБ, предоставящи ЕСП, и НЦБ, предоставящи платформата TIPS. Ако е необходимо, страни по споразуменията са и свързаните НЦБ.

7. Евросистемата като доставчик на услуги на Т2S и ЦБ от Евросистемата като оператори на съответните си системни компоненти на TARGET2 сключват споразумение за уреждане на услугите, предоставяни от Евросистемата на ЦБ от Евросистемата по отношение на управлението на T2S специалните парични сметки. Ако е необходимо, страни по споразуменията са и свързаните НЦБ.

▼B







РАЗДЕЛ III

ФУНКЦИОНИРАНЕ НА TARGET2

Член 8

▼M6

Хармонизирани условия за откриване и управление на сметка в платежния модул, T2S специална парична сметка и TIPS специална парична сметка в TARGET2

▼B

1. ►M4 Всяка НЦБ от еврозоната приема мерки в изпълнение на Хармонизираните условия за откриване и управление на сметка в платежния модул в TARGET2, установени в приложение II. ◄ Тези мерки уреждат единствено отношенията между съответната НЦБ от еврозоната и нейните ►M3 титуляри на сметки в платежния модул ◄ по отношение на обработката на плащанията в платежния модул. Достъпът до сметка в платежния модул може да бъде осъществен или чрез използване на интернет базиран достъп, или чрез доставчика на мрежови услуги. Тези два метода за достъп до сметка в платежния модул се изключват взаимно, въпреки че един ►M3 титуляр на сметки в платежния модул ◄ може да избере да има една или повече сметки в платежния модул, всяка от които да бъде достъпна или през интернет, или чрез доставчика на мрежови услуги.

▼M6

1а. Всяка НЦБ от еврозоната приема мерки в изпълнение на Хармонизираните условия за откриване и управление на T2S специална парична сметка в TARGET2, установени в приложение IIа. Тези мерки уреждат единствено отношенията между съответната НЦБ от еврозоната и нейния титуляр на T2S специална парична сметка по отношение на откриването и управлението на T2S специалната парична сметка.

▼M6

1б. Всяка НЦБ от еврозоната приема мерки в изпълнение на Хармонизираните условия за откриване и управление на TIPS специална парична сметка в TARGET2, установени в приложение IIб. Тези мерки уреждат единствено отношенията между съответната НЦБ от еврозоната и нейния титуляр на TIPS специална парична сметка по отношение на откриването и управлението на TIPS специалната парична сметка.

▼M6

2. ЕЦБ приема Условията за TARGET2-ЕЦБ в изпълнение на i) Хармонизираните условия за откриване и управление на сметка в платежния модул в TARGET2, установени в приложение II, ii) Хармонизираните условия за откриване и управление на T2S специална парична сметка в TARGET2, установени в приложение IIа, и iii) Хармонизираните условия за откриване и управление на TIPS специална парична сметка в TARGET2, установени в приложение IIб, с изключение на това, че TARGET2-ЕЦБ предоставя клирингови услуги и услуги по сетълмент единствено на организации за клиринг и сетълмент, включително на лица, установени извън ЕИП, ако спрямо тях се осъществява надзор от компетентен орган и достъпът им до TARGET2-ЕЦБ е одобрен от Управителния съвет.

▼B

3. Приетите от ЦБ от Евросистемата мерки в изпълнение на Хармонизираните условия следва да бъдат публично достъпни.

4. ЦБ от Евросистемата могат да поискат дерогация от Хармонизираните условия въз основа на национални ограничения от правно естество. Управителният съвет разглежда такива искания според конкретния случай и разрешава дерогация, ако това е подходящо.

▼M6

5. При спазване на съответното парично споразумение ЕЦБ може да определи подходящи условия за участие в TARGET2, включително за предоставянето на услуги в пари на централна банка за операции на T2S и за услугата TIPS, за лицата, посочени в член 4, параграф 2, буква д) от приложение II, член 5, параграф 2, буква д) от приложение IIа и член 5, параграф 2, буква д) от приложение IIб.

6. ЦБ от Евросистемата не позволяват на лице да стане индиректен участник в платежния модул или да се регистрира като адресат с BIC в съответния им системен компонент на TARGET2, ако то действа чрез титуляр на сметка в платежния модул, който е НЦБ на държава членка, но не е ЦБ от Евросистемата или свързана НЦБ.

▼B

Член 9

Цени

1. ЦБ от Евросистемата осигуряват, че:

▼M6

а) таксите за основните услуги на TARGET2, предоставяни на техните индиректни участници в платежния модул и техните адресати с BIC, които са допустими да участват в TARGET2 като индиректни участници в платежния модул, са по-високи от таксите за титуляри на сметки в платежния модул, посочени в параграф 1, буква а) от допълнение VI към приложение II;

▼M4 —————

▼B

г) цените за всяка от следните операции и транзакции са извън обхвата на таблицата за таксите, посочена в допълнение VI към приложение II:

i) прехвърляне на ликвидност, инициирано от вътрешните сметки и обработено в техните рамките;

ii) операции, отнасящи се до управлението на минимални резерви и ликвидните улеснения с постоянен достъп;

iii) касови операции, чийто сетълмент се извършва по вътрешните сметки.

▼M3 —————

▼B

Член 10

Мерки за обединяване на ликвидност

1. AL-НЦБ обменят цялата информация, която е необходима за изпълнението на техните задължения съгласно AL-споразумението. AL-НЦБ уведомяват незабавно управляващата НЦБ за всяко изпълнително събитие, за което са узнали, отнасящо се до AL-групата или до членовете на AL-групата, включително главното управление и неговите клонове.

2. Когато е уведомена, че е настъпило изпълнително събитие, управляващата НЦБ, имайки предвид AL-споразумението, инструктира съответните AL-НЦБ относно изпълнителното действие, което следва да се предприеме по отношение на AL-групата или на съответния член на AL-групата. AL-НЦБ са отговорни за упражняване на правата си съгласно AL-споразумението и мерките за изпълнение на приложение II. Управляващата НЦБ отговаря за изчисляването и даването на инструкции във връзка с разпределянето на вземанията.

3. Ако при настъпването на изпълнително събитие кредитът в рамките на деня, предоставен на член на AL-групата, не е напълно върнат, AL-НЦБ при получаване на инструкции от управляващата НЦБ упражнява правата, които има по отношение на нейните съответни членове на AL-групата, включително правата, произтичащи от съответния залог, прихващане, приключващо нетиране или всяка друга съответна разпоредба от мерките за изпълнение на приложение II, за да получи пълно и навременно погасяване на вземанията, които тази AL-НЦБ може да има срещу нейните съответни членове на AL-групата съгласно AL-споразумението. Тези вземания се изпълняват преди изпълнението на другите вземания на съответната AL-НЦБ по отношение на нейните съответни членове на AL-групата.

4. Плащанията, получени при погасяване на вземане съгласно AL-споразумението след изпълнителното действие, се препращат до всички AL-НЦБ, които са отпуснали кредит в рамките на деня на съответните членове на AL-групата. Тези плащания се разпределят на всички AL-НЦБ пропорционално на размера на кредита в рамките на деня, който не е върнат от членовете на AL-групата на техните съответни AL-НЦБ.

5. AL-НЦБ, която желае да претендира, че е претърпяла загуби, които трябва да се понесат от всички AL-НЦБ, подава искане до управляващата НЦБ, посочвайки неговите основания. Управляващата НЦБ препраща това искане до съответната AL-НЦБ и изчислява обезщетението, дължимо от всяка AL-НЦБ поравно.

Член 11

▼M5

Олихвяване на гаранционните фондове

▼M5 —————

▼M5

2. Гаранционните фондове се олихвяват с лихвения процент за депозитното улеснение.

▼B

Член 12

▼M3

Кредит в рамките на деня — автоматично обезпечаване

▼B

1. НЦБ от еврозоната могат да отпускат кредит в рамките на деня, ако това се прави в съответствие с мерките за изпълнение на правилата за предоставяне на кредит в рамките на деня, предвидени в приложение III. Не се предоставя кредит в рамките на деня на ►M3 титуляр на сметки в платежния модул ◄ , чиято допустимост като контрагент за операции на паричната политика на Евросистемата е временно спряна или прекратена.

2. Критериите за допустимост за кредит в рамките на деня на ЕЦБ са определени в Решение ЕЦБ/2007/7 от 24 юли 2007 г. относно условията на TARGET2—ЕЦБ ( 6 ). Отпуснатият от ЕЦБ кредит в рамките на деня е ограничен до съответния ден, без възможност за трансформиране в овърнайт кредит.

▼M6

3. След искане от участник с достъп до кредит в рамките на деня НЦБ от еврозоната предлагат улеснение за автоматично обезпечаване по T2S специалните парични сметки, при условие че това се извършва в съответствие с Условията за операции по автоматично обезпечаване, установени в приложение IIIа.

▼B

Член 13

Спомагателни системи

▼M6

1. ЦБ от Евросистемата предоставят услуги по прехвърляне на средства в пари на централна банка на спомагателните системи в платежния модул, достъпни чрез доставчика на мрежови услуги на TARGET2. Тези услуги се уреждат с двустранни споразумения между ЦБ от Евросистемата и съответните спомагателни системи.

▼B

2. Двустранните споразумения със спомагателните системи, които използват ИСС, следва да са в съответствие с приложение IV. Освен това ЦБ от Евросистемата следва да осигури, че в такива двустранни споразумения се прилагат mutatis mutandis следните разпоредби от приложение II:

— член 8, параграф 1 (технически и правни изисквания);

— член 8, параграфи 2—5 (процедура по прилагане), освен ако вместо да изпълнява изискването за критериите за достъп по член 4, от спомагателната система се изисква да изпълни критериите за достъп от определението за „спомагателни системи“ по член 1 от приложение II;

— работният график съгласно допълнение V;

— член 11 (изисквания за сътрудничество и обмен на информация), с изключение на параграф 8;

— членове 27 и 28 (непрекъсваемост на бизнес процесите и процедури при извънредни ситуации, и изисквания за сигурност);

— член 31 (режим на отговорност);

— член 32 (правила за доказване);

— членове 33 и 34 (продължителност, прекратяване и временно спиране на участието), с изключение на член 34, параграф 1, буква б);

— член 35, когато е приложимо (закриване на сметки в платежния модул);

— член 38 (правила за поверителност);

— член 39 (изисквания на Съюза за защита на данни, предотвратяване изпирането на пари и свързани с това въпроси);

— член 40 (изисквания за уведомленията);

— член 41 (договорни отношения с ►M3 доставчик на мрежови услуги на TARGET2 ◄ );

— член 44 (правила за приложимо право, подсъдност и място на изпълнение).

3. Двустранните споразумения със спомагателните системи, които използват интерфейса на участник, следва да се в съответствие с:

а) приложение II, с изключение на дял V и допълнения VI и VII; и

б) член 18 от приложение IV.

4. Чрез дерогация от параграф 3, двустранните споразумения със спомагателни системи, които използват интерфейса на участник, но извършват само сетълмент на плащания в полза на техни клиенти, следва да са в съответствие с:

а) приложение II, с изключение на дял V, член 36 и допълнения VI и VII; и

б) член 18 от приложение IV.

Член 14

Финансиране и методология за определяне на разходите

▼M6

1. Управителният съвет определя правилата, които се прилагат за финансирането на ЕСП и на платформата TIPS. Всеки излишък или дефицит, възникнал в резултат на функционирането на ЕСП или на платформата TIPS, се разпределя между НЦБ от еврозоната в съответствие с алгоритъма за записване на капитала на ЕЦБ съгласно член 29 от Устава на ЕСЦБ.

▼B

2. Управителният съвет определя обща методология за определяне на разходите и ценова структура за основните услуги на TARGET2.

▼M6

Член 15

Разпоредби за сигурност

1. Управителният съвет определя политиката за сигурност, както и изискванията за сигурност и контрол за ЕСП и платформата TIPS. Управителният съвет определя и принципите, приложими по отношение на сигурността на сертификатите, използвани за интернет базиран достъп до ЕСП.

2. ЦБ от Евросистемата изпълняват посочените в параграф 1 мерки и гарантират, че ЕСП и платформата TIPS също ги изпълняват.

3. Въпросите, отнасящи се до изпълнението на изискванията за сигурност на информацията по отношение на T2S специалните парични сметки, се уреждат от Насоки ЕЦБ/2012/13 ( 7 ).

▼B

Член 16

Правила за одит

Одиторските оценки се изготвят в съответствие с принципите и мерките, съдържащи се в Одиторската политика на ЕСЦБ, приета от Управителния съвет.

Член 17

Задължения в случай на временно спиране или прекратяване

1. ЦБ от Евросистемата прекратяват незабавно без предизвестие или спират временно участието на участник в съответния системен компонент на TARGET2, ако:

а) по отношение на участника е открита процедура по несъстоятелност; или

б) участникът не отговаря вече на критериите за достъп до участие в съответния системен компонент на TARGET2.

2. Ако временно спре или прекрати участието на участник в TARGET2 в съответствие с параграф 1 или от съображения за пруденциалност в съответствие с член 19, ЦБ от Евросистемата уведомява незабавно за това всички други ЦБ от Евросистемата, предоставяйки всички посочени по-долу данни:

а) името на участника, кода на парично-финансовата институция и BIC;

▼M6

аа) BIC кода на сметките в платежния модул, свързани с T2S специалната парична сметка или TIPS специалната парична сметка на участника;

▼B

б) информацията, на която НЦБ от еврозоната основава своето решение, включително информация или становище, получени от съответния надзорен орган;

в) предприетата мярка и предложената времева рамка за нейното прилагане.

Ако това е поискано от друга ЦБ от Евросистемата, всяка ЦБ от Евросистемата обменя информация по отношение на този участник, включително информация по отношение на адресирани до него плащания.

3. ЦБ от Евросистемата, която е прекратила или спряла временно участието на участник в нейния системен компонент на TARGET2 в съответствие с параграф 1, поема отговорност по отношение на другите ЦБ от Евросистемата, ако:

а) впоследствие оторизира сетълмента на платежни нареждания, адресирани до участници, чието участие е спряла временно или прекратила; или

б) не изпълнява задълженията по параграфи 1 и 2.

▼M6

3а. ЦБ от Евросистемата, която е спряла временно участието на титуляр на сметка в платежния модул или на титуляр на T2S специална парична сметка в системния ѝ компонент в TARGET2 съгласно параграф 1, буква а), обработва плащанията от участника само по нареждане на представителите му, включително представителите, назначени от компетентен орган или съд, като управителя на участника при несъстоятелност, или съгласно решение на компетентен орган или съд, което има изпълнителна сила и в което се дават нареждания как да се обработят плащанията. ЦБ от Евросистемата, която е спряла временно участието на титуляр на TIPS специална парична сметка в системния ѝ компонент в TARGET2 съгласно параграф 1, буква а), отхвърля всички изходящи платежни нареждания на този титуляр.

▼M5

4. Задълженията на ЦБ от Евросистемата по параграфи 1—3а се прилагат и в случай на временно спиране или прекратяване на използването на ИСС от спомагателните системи.

▼M6

Член 18

Процедури за отхвърляне на молба за участие в TARGET2 от съображения за пруденциалност

Когато съгласно член 8, параграф 4, буква в) от приложение II, член 6, параграф 4, буква в) от приложение IIа или член 6, параграф 4, буква в) от приложение IIб ЦБ от Евросистемата отхвърли молба за участие в TARGET2 от съображения за пруденциалност, тази ЦБ от Евросистемата уведомява незабавно ЕЦБ за това отхвърляне.

▼B

Член 19

▼M6

Процедури за временно спиране, ограничаване или прекратяване на участието в TARGET2, достъпа до кредит в рамките на деня и автоматичното обезпечаване от съображения за пруденциалност

1. Когато от съображения за пруденциалност НЦБ от еврозоната временно спре, ограничи или прекрати достъпа на участник до кредит в рамките на деня съгласно параграф 12, буква г) от приложение III, или до автоматично обезпечаване съгласно параграф 10, буква г) от приложение IIIа, или когато ЦБ от Евросистемата временно спре или прекрати участието на участник в TARGET2 съгласно член 34, параграф 2, буква д) от приложение II, член 24, параграф 2, буква д) от приложение IIа или член 26, параграф 2, буква д) от приложение IIб, решението влиза в сила, доколкото това е възможно, по едно и също време във всички системни компоненти на TARGET2.

▼B

2. НЦБ от еврозоната предоставя информацията по член 17, параграф 2 незабавно на съответните надзорни органи в държавата-членка на НЦБ от еврозоната с искането надзорните органи да споделят информацията с надзорните органи на другите държави-членки, в които участникът има дъщерно дружество или клон. Като вземат предвид решението съгласно параграф 1, другите НЦБ от еврозоната предприемат подходящи действия и предоставят информация за това незабавно на ЕЦБ.

3. Изпълнителният съвет на ЕЦБ може да предложи на Управителния съвет да приеме решения, за да осигури еднакво прилагане на мерките, предприети съгласно параграфи 1 и 2.

4. НЦБ от еврозоната на държавите-членки, в които ще се прилага решението, уведомяват участника относно решението и предприемат всички необходими мерки за прилагане.

Член 20

Процедури за сътрудничество на ЦБ от Евросистемата във връзка с административни или ограничителни мерки

▼M6

Във връзка с изпълнението на член 39, параграф 3 от приложение II, член 28, параграф 3 от приложение IIa и член 30, параграф 3 от приложение IIб:

а) всяка ЦБ от Евросистемата незабавно споделя с всички потенциално засегнати ЦБ цялата информация, която получава във връзка с предложено платежно нареждане, с изключение на платежните нареждания за прехвърляне на ликвидност между различни сметки на един и същ участник;

▼B

б) всяка ЦБ от Евросистемата, която получава от участник доказателство за извършено уведомяване на компетентен орган или за получено съгласие от такъв орган, незабавно изпраща това доказателство до всяка друга ЦБ, действаща като доставчик на платежни услуги на платеца или на получателя на плащането по целесъобразност;

▼M6

в) ЦБ от Евросистемата, действаща като доставчик на платежни услуги на платеца, незабавно го уведомява, че може да въведе платежно нареждане в TARGET2.

▼B

Член 21

Непрекъсваемост на бизнес процесите

▼M6

1. Ако събитията, посочени в член 27 от приложение II или в член 17 от приложение IIа, засегнат предоставянето на услуги на TARGET2, различни от платежния модул, модула за информация и контрол и T2S специалните парични сметки, засегнатата ЦБ от Евросистемата наблюдава и управлява тези събития, за да предотврати ефектите от разпростирането им върху нормалното функциониране на TARGET2.

▼B

2. В случай че настъпи събитие, засягащо нормалното функциониране на платежния модул и/или модула за информация и контрол, засегнатата ЦБ от Евросистемата незабавно уведомява координатора на TARGET2, който взема решение заедно с управителя по сетълмент на засегнатата ЦБ от Евросистемата относно предприемането на по-нататъшни мерки. Управителите по сетълмент на TARGET2 постигат съгласие относно информацията, която следва да бъде съобщена на участниците в TARGET2.

▼M3

3. ЦБ от Евросистемата докладват на координатора на TARGET2 повредата, свързана с участник, ако тази повреда би могла да засегне функционирането на платформата T2S, сетълмента в спомагателните системи или да породи системен риск. Приключването на работа на TARGET2 по принцип не се забавя поради повреда, свързана с участник.

▼B

4. Повреда, засягаща спомагателна система, се докладва от ЦБ от Евросистемата на координатора на TARGET2 с информационна цел. Координаторът на TARGET2 инициира телеконференция на управителите по сетълмент на TARGET2, в случай че съществуват неизбежни системни последици, по-специално, когато същите имат трансграничен характер.

5. При изключителни обстоятелства приключването на работа на ЕСП може да бъде забавено, ако съществува повреда, засягаща спомагателна система. Искането за забавяне на приключването на работа на ЕСП се съобщава от ЦБ от Евросистемата на управителите при кризи на TARGET2.

▼M7

6. Цб от Евросистемата трябва да се свържат с функционалността за извънредни ситуации.

▼B

Член 22

Третиране на искания по схемата за обезщетение на TARGET2

▼M3

1. Освен ако е решено друго от Управителния съвет, процедурата за обезщетение, установена в допълнение II към приложение II или допълнение II към приложение IIа, се управлява в съответствие с настоящия член.

▼M6

2. ЦБ на титуляря на сметка в платежния модул, подал искане за обезщетение, или ЦБ на титуляря на T2S специална парична сметка, подал искане за обезщетение, извършва първоначална оценка на искането за обезщетение и се свързва с титуляря на сметката в платежния модул, съответно с титуляря на T2S специалната парична сметка във връзка с тази оценка. Когато е необходимо за оценката на исканията, ЦБ се подпомага от други заинтересовани ЦБ. Съответната ЦБ уведомява ЕЦБ и всички други заинтересовани ЦБ, веднага щом узнае за постъпилите искания.

▼B

3. ►M6 В срок до девет седмици след възникването на техническа неизправност на TARGET2 ЦБ на титуляря на сметка в платежния модул, подал искане за обезщетение, или ЦБ на титуляря на T2S специална парична сметка, подал искане за обезщетение: ◄

а) изготвя предварителен доклад за оценка, съдържащ оценката на ЦБ на получените искания; и

б) предава предварителния доклад за оценка на ЕЦБ и на всички други заинтересовани ЦБ.

▼M6

4. В срок до пет седмици от получаването на предварителния доклад за оценка Управителният съвет прави окончателна оценка на всички постъпили искания и взема решение относно предложенията за обезщетение, които ще се направят на засегнатите титуляри на сметка в паричния модул, съответно на засегнатите титуляри на T2S специална парична сметка. ЕЦБ съобщава на съответните ЦБ резултата от окончателната оценка в срок до пет работни дни от завършването ѝ. Тези ЦБ незабавно съобщават на техните титуляри на сметка в платежния модул, съответно на титулярите на T2S специална парична сметка за резултата от окончателната оценка и, когато е приложимо, им предоставят допълнителна информация за предложението за обезщетение, заедно с формуляра, съставляващ писмото за приемане.

▼M3

5. В срок до две седмици след изтичане на периода, посочен в последното изречение на член 4, буква г) от допълнение II към приложение II или в последното изречение на член 4, буква г) от допълнение II към приложение IIа, ЦБ уведомява ЕЦБ и всички други заинтересовани ЦБ относно това кои предложения за обезщетение са приети и кои предложения за обезщетение са отхвърлени.

▼M6

6. ЦБ уведомяват ЕЦБ за всички подадени до тях искания за обезщетение от титуляри на сметка в платежния модул, съответно от титуляри на T2S специална парична сметка, които са извън обхвата на схемата за обезщетение на TARGET2, но се отнасят до техническа неизправност на TARGET2.

▼B

Член 23

Третиране на загуби, причинени от техническа неизправност на TARGET2

1. В случай на техническа неизправност на TARGET2:

а) от страна на платеца, всяка ЦБ, в която платецът е открил депозит, се ползва от определени финансови печалби, които са в размер на разликата между лихвения процент по основните рефинансиращи операции на Евросистемата и лихвения процент по депозитите, приложена към пределното увеличение при използването на депозитното улеснение на Евросистемата за периода на техническа неизправност на TARGET2 и до размера на неизпълнените платежни нареждания. Когато платецът остава с неолихвени излишъци от средства, финансовите печалби са в размер на лихвения процент по основните рефинансиращи операции на Евросистемата, приложен към размера на неолихвяваните излишъци от средства за периода на техническа неизправност на TARGET2 и до размера на неизпълнените платежни нареждания.

б) от страна на получателя на плащането, ЦБ, от която получателят на плащането е получил заем чрез използване на пределното кредитно улеснение, се ползва от определени финансови печалби, които са в размер на разликата между лихвения процент по пределното кредитно улеснение и лихвения процент по основните рефинансиращи операции на Евросистемата, приложена към пределното увеличение при използването на пределното кредитно улеснение за периода на техническа неизправност на TARGET2 и до размера на неизпълнените платежни нареждания.

2. Финансовите печалби на ЕЦБ са в размер на:

а) печалбата по отношение на свързаните НЦБ, произтичаща от различното олихвяване на салдото в края на деня на тези свързани НЦБ по отношение на ЕЦБ; и

б) стойността на наказателната лихва, която ЕЦБ получава от свързаните НЦБ всеки път, когато някоя от тези свързани НЦБ налага санкция на участник за това, че не е върнал навреме кредит в рамките на деня, съгласно уреденото в споразумение между ЦБ от Евросистемата и свързаните НЦБ.

3. Финансовите печалби, посочени в параграфи 1 и 2, се обединяват от ЦБ и получената обединена сума се използва за възстановяване на разходите на онези ЦБ, които са извършени за обезщетяване на техни участници. Всички оставащи финансови печалби или разходи, извършени от ЦБ за обезщетяване на техни участници, се разпределят между ЦБ от Евросистемата в съответствие с алгоритъма за записване на капитала на ЕЦБ.

Член 24

Право на обезпечение по отношение на средства по подсметки и гаранция в рамките на Евросистемата

1. За целите на сетълмента на платежни инструкции, свързани със спомагателни системи, всяка ЦБ от Евросистемата, която е открила подсметки за своите ►M3 титуляри на сметки в платежния модул ◄ , гарантира, че салдата по подсметките (включително увеличенията или намаленията на блокираното салдо, произтичащи от кредитиране или дебитиране на плащания по междусистемен сетълмент към или от подсметката или от кредитиране на прехвърляне на ликвидност към подсметката), които са блокирани по време на цикъла за обработка на спомагателна система, могат да бъдат използвани за сетълмента на платежни инструкции, свързани със спомагателни системи. Това е независимо от процедури по несъстоятелност по отношение на съответния ►M3 титуляр на сметки в платежния модул ◄ и независимо от индивидуалните мерки за изпълнение, отнасящи се до подсметката на този ►M3 титуляр на сметки в платежния модул ◄ .

2. Всеки път, когато към подсметка на ►M3 титуляр на сметки в платежния модул ◄ се прехвърля ликвидност и когато ЦБ от Евросистемата не е ЦБ на спомагателната система, тази ЦБ от Евросистемата потвърждава, при съобщаване от спомагателната система (чрез съобщение „начало на цикъла“), блокирането на салдата по подсметката на съответната спомагателна система и, извършвайки това, гарантира на ЦБ на спомагателната система плащане до размера на това определено салдо. Потвърждаването на блокирането на спомагателната система също така води до правно обвързваща декларация от ЦБ на спомагателната система, че последната гарантира на спомагателната система плащане до размера на блокираното салдо. Чрез потвърждаване на увеличаването или намаляването на блокираното салдо при кредитиране или дебитиране на плащания по междусистемен сетълмент към или от подсметката или при кредитиране на прехвърлянe на ликвидност към подсметката, ЦБ от Евросистемата, която не е ЦБ на спомагателната система, и ЦБ на спомагателната система декларират увеличаване или намаляване на гаранцията с размера на плащането. И двете гаранции са неотменими, безусловни и платими при първо поискване. Двете гаранции и блокирането на салдата изтичат при съобщаване от спомагателната система, че сетълментът е завършил (чрез съобщение „край на цикъла“).







РАЗДЕЛ IV

ПРЕХОДНИ И ЗАКЛЮЧИТЕЛНИ РАЗПОРЕДБИ

Член 25

Решаване на спорове и приложимо право

1. При спор между ЦБ от Евросистемата във връзка с настоящите насоки засегнатите страни уреждат спора в съответствие с Меморандума за разбирателство относно процедурата за вътрешно решаване на споровете в ЕСЦБ.

2. Ако спорът, отнасящ се до разпределянето на задачи между ниво 2 и ниво 3, не може да се реши чрез споразумение между засегнатите страни, чрез дерогация от параграф 1 той се решава от Управителния съвет.

3. При спор от вида, посочен в параграф 1, съответните права и задължения на страните се уреждат предимно от правилата и процедурите, предвидени в настоящите насоки. При спорове относно плащания между системните компоненти на TARGET2 правото на държавата-членка по седалището на ЦБ на получателя на плащането се прилага субсидиарно, ако то не противоречи на настоящите насоки.

Член 26

Влизане в сила и прилагане

1. Настоящите насоки влизат в сила на 7 декември 2012 г. Те се прилагат от 1 януари 2013 г. при спазване на преходните разпоредби, предвидени в член 27.

2. Насоки ЕЦБ/2007/2 се отменят, считано от 1 януари 2013 г.

3. Препращанията към отменените насоки се тълкуват като препращания към настоящите насоки и се четат в съответствие с таблицата на съответствията, установена в приложение VII.

▼M6

Член 27

Допълнителни разпоредби

Сметките, открити от НЦБ от еврозоната извън платежния модул, извън платформата T2S или извън платформата TIPS за кредитни институции и спомагателни системи, се уреждат от правилата на тази НЦБ от еврозоната при спазване на разпоредбите на настоящите насоки относно вътрешните сметки и на други решения на Управителния съвет. Сметките, открити от НЦБ от еврозоната извън платежния модул, извън платформата T2S и извън платформата TIPS за лица, които не са кредитни институции и спомагателни системи, се уреждат от правилата на тази НЦБ от еврозоната.

▼B

Член 28

Адресати, мерки за изпълнение и годишни отчети

1. Настоящите насоки се прилагат към всички ЦБ от Евросистемата.

2. НЦБ от еврозоната изпращат на ЕЦБ до 20 декември 2012 г. мерките, чрез които те възнамеряват да изпълнят член 39 от приложение II, допълнение VI към приложение II, параграф 9, буква а), параграф 12, буква а), точка v) и параграф 13 от приложение III, параграф 18(1), буква в), подточка ii) от приложение IV и допълнение IIA към приложение V към настоящите насоки.

3. ЕЦБ изготвя годишни отчети за общото функциониране на TARGET2, които се разглеждат от Управителният съвет.

▼M6









ПРИЛОЖЕНИЕ I

СИСТЕМА НА УПРАВЛЕНИЕ НА TARGET2







Ниво 1 — Управителен съвет Ниво 2 — Орган за техническо и оперативно управление Ниво 3 — НЦБ, предоставящи ЕСП, и НЦБ, предоставящи платформата TIPS 0. Общи разпоредби Ниво 1 има върховна компетентност по отношение на свързани с TARGET2 въпроси с вътрешен и презграничен характер и гарантира публичната функция на TARGET2 Ниво 2 изпълнява задачи във връзка с техническото и оперативното управление на TARGET2 Ниво 3 взема решения относно ежедневното функциониране на единната съвместна платформа (ЕСП) и на платформата TIPS въз основа на набор от услуги, определени в споразумението, посочено в член 7, параграф 6 от настоящите насоки 1. Политика за разходи и цените — взема решения относно общата методология за изчисляване на разходите — взема решения относно единната структура на цените — взема решения относно цените на допълнителните услуги и/или модули (не се прилага) 2. Набор от услуги — взема решения относно основните услуги — взема решение относно допълнителните услуги и/или модули — оказва съдействие съобразно нуждите на ниво 1/ниво 2 3. Управление на риска — взема решения относно общата рамка за управление на риска и приемане на оставащите рискове — осъществява фактическото управление на риска — прави анализ на риска и предприема последващи мерки — предоставя информацията, необходима за анализа на риска, съгласно исканията на ниво 1/ниво 2 4. Управление и финансиране — определя правилата за вземането на решения и финансирането на ЕСП и платформата TIPS — създава правната рамка на Европейската система на централните банки за TARGET2 и осигурява адекватното ѝ прилагане — изготвя правилата за управление и финансиране, решени на ниво 1 — изготвя бюджета, неговото одобрение и изпълнение — има контрол върху прилагането — събира средства и възнаграждения за услугите — дава на ниво 2 данни относно разходите за предоставяните услуги 5. Разработване — предоставя на ниво 2 становището си относно местонахождението на ЕСП и платформата TIPS — одобрява цялостния план за проекта — взема решения относно първоначалния проект и разработването на ЕСП и на платформата TIPS — взема решения дали да се изгради изцяло нова платформа или платформата да се изгради на базата на съществуваща платформа — взема решение относно избора на оператор на ЕСП и оператор на платформата TIPS — създава със съгласието на ниво 3 набора от услуги на ЕСП и на платформата TIPS — взема решения относно местонахождението на ЕСП и на платформата TIPS, след като проведе консултация с ниво 1 — одобрява методологията на спецификационния процес и резултатите, които ниво 3 трябва да постигне, за да определи, а впоследствие – да тества и приеме, продукта (по-конкретно, общите и подробните спецификации за потребителите) — изготвя план на проекта с най-важните етапи — оценява и приема постигнатите от ниво 3 резултати — изготвя сценарии за тестване — координира тестовете на централните банки и на потребителите в тясно сътрудничество с ниво 3 — предлага първоначалния проект за ЕСП и платформата TIPS — предлага дали да се изгради изцяло нова платформа или платформата да се изгради на базата на съществуваща платформа — предлага местонахождението на ЕСП и платформата TIPS — изготвя общите и подробните функционални спецификации (подробни вътрешни функционални спецификации и подробни функционални спецификации за потребителите) — изготвя подробните технически спецификации — оказва първоначално и текущо съдействие за планирането и контрола на най-важните етапи от проекта — предоставя техническа и оперативна помощ за тестовете (тестване на ЕСП и платформата TIPS; съдействие при сценариите за тестване, свързани с ЕСП, и сценариите за тестване, свързани с платформата TIPS; помощ на ЦБ от Евросистемата за тестването на ЕСП и платформата TIPS) 6. Изпълнение и миграция — взема решения за стратегията за миграция — подготвя и координира миграцията към ЕСП и платформата TIPS в тясно сътрудничество с ниво 3 — оказва съдействие по въпроси, свързани с миграцията, съобразно исканията на ниво 2 — извършва дейности, свързани с миграцията към ЕСП и платформата TIPS; оказва допълнителна помощ на присъединяващите се НЦБ 7. Функциониране — управлява тежки кризисни ситуации — разрешава създаването и функционирането на симулатор на TARGET2 — назначава сертифициращи органи за интернет базиран достъп — определя политиките за сигурност, изискванията и проверките за ЕСП и платформата TIPS — определя принципите, приложими към сигурността на сертификатите, използвани за интернет базиран достъп — поддържа контакти с потребителите на европейско равнище (при условията на изключителна отговорност на ЦБ от Евросистемата за деловите отношения с техните клиенти) и наблюдава ежедневната дейност на потребителите от бизнес гледна точка (задача на ЦБ от Евросистемата) — наблюдава бизнес процесите — изпълнява задачи, свързани с бюджета, финансирането, фактурирането (задача на ЦБ от Евросистемата) и други административни задачи — управлява системата въз основа на споразуменията, посочени в член 7, параграф 6 от настоящите насоки

▼B









ПРИЛОЖИНИЕ II

▼M3

ХАРМОНИЗИРАНИ УСЛОВИЯ ЗА ОТКРИВАНЕ И УПРАВЛЕНИЕ НА СМЕТКА В ПЛАТЕЖНИЯ МОДУЛ В TARGET2

▼B







ДЯЛ I

ОБЩИ РАЗПОРЕДБИ

Член 1

Определения

За целите на настоящите Хармонизирани условия (наричани по-долу „условията“) се прилагат следните определения:

— „AL-група“ (AL group) е група, съставена от членове на AL-група, които използват AL-режима;

— „AL-НЦБ“ (AL NCB) е НЦБ от еврозоната, която е страна по AL-споразумение и действа като контрагент на членовете на AL-групата, които участват в нейния системен компонент на TARGET2;

— „AL-режим“ (AL mode) е агрегирането на наличната ликвидност по сметки в платежния модул;

— „AL-споразумение“ (AL agreement) е многостранно споразумение за агрегиране на ликвидност, сключено от членовете на AL-групата и съответните им AL-НЦБ за целите на AL-режима;

— „CAI-група“ (CAI group) е група, съставена от ►M3 титуляри на сметки в платежния модул ◄ , които използват CAI-режим;

— „CAI-режим“ (CAI mode) е предоставянето на консолидирана информация относно сметки в платежния модул посредством модула за информация и контрол;

— „TARGET2-[посочете ЦБ/държава]“ е системният компонент на TARGET2 на [посочете име на ЦБ];

— „TARGET2“ е съвкупността от всички системни компоненти на TARGET2 на ЦБ;

▼M6

— „адресат с BIC“ (addressable BIC holder) е лице, което: а) има бизнес идентификационен код (BIC); б) не е разпознато като индиректен участник в платежния модул; и в) е кореспондент или клиент на титуляр на сметка в платежния модул или клон на директен или индиректен участник в платежния модул и може да подава платежни нареждания, и да получава плащания от системен компонент на ТАRGЕТ2 чрез този титуляр на сметка в платежния модул;

▼B

— „бизнес идентификационен код (BIC)“ (Business Identifier Code (BIC)) е код, определен в стандарт ISO № 9362;

— „временно спиране“ (suspension) е временно блокиране на правата и задълженията на участник за период от време, определен от [посочете име на ЦБ];

▼M6

— „вътрешна сметка“ (Home Account) е сметка, открита извън платежния модул от НЦБ от еврозоната за кредитна институция, установена в Съюза или ЕИП;

▼B

— „група“ (group) е: — а) съвкупност от кредитни институции, които са включени в консолидирания финансов отчет на дружество майка, в случаите, когато дружеството майка е задължено да представи консолидиран финансов отчет по Международен счетоводен стандарт 27 (МСС 27), приет съгласно Регламент (ЕО) № 2238/2004 на Комисията ( 8 ), и която се състои от: i) дружество майка и едно или повече дъщерни дружества; или ii) две или повече дъщерни дружества на дружеството майка, или б) съвкупност от кредитни институции по смисъла на буква а), подточка i) или подточка ii), за които дружеството майка не представя консолидиран финансов отчет в съответствие с МСС 27, но би могло да изпълни определените в МСС 27 критерии за включване в консолидиран финансов отчет, при проверка от страна от ЦБ на ►M3 титуляр на сметки в платежния модул ◄ , или в случай на AL-група — от управляваща НЦБ; в) двустранна или многостранна мрежа от кредитни институции, която: i) е уредена от правна рамка, определяща принадлежността на кредитните институции към такава мрежа; или ii) се характеризира със самоорганизационни механизми за сътрудничество (насърчаване, подкрепа, представителство на деловите интереси на членовете ѝ) и/или с икономическа солидарност, надвишаваща обичайното сътрудничество, характерно за кредитни институции, където това сътрудничество и солидарност се разрешават от вътрешните правила или учредителните актове на кредитните институции или са установени по силата на допълнителни споразумения; и във всеки от посочените в буква в) случаи Управителният съвет на ЕЦБ е одобрил заявление такава мрежа да се счита за група;

▼M2

— „депозитно улеснение“ (deposit facility) е ликвидно улеснение с постоянен достъп на Евросистемата, което може да бъде използвано от контрагенти за откриване на овърнайт депозити при НЦБ по предварително определен лихвен процент по депозитите;

▼B

— ►M3 „доставчик на мрежови услуги на TARGET2“ ◄ (network service provider) е предприятие, назначено от Управителния съвет на ЕЦБ да доставя компютъризирани мрежови връзки с цел подаване на платежни съобщения в TARGET2;

▼M6

— „доставчик на мрежови услуги TIPS“ (TIPS network service provider) е предприятие, което: а) отговаря на всички необходими условия за свързване с платформата TIPS и е установило техническа връзка с нея в съответствие с правилата и процедурите, посочени в допълнение V към приложение IIб от Насоки ЕЦБ/2012/27, и б) е подписало общите условия за хостинг на свързаност с платформата TIPS, които са достъпни на уебсайта на ЕЦБ;

▼B

— „единна съвместна платформа (ЕСП)“ (Single Shared Platform (SSP)) е инфраструктурата на единната техническа платформа, осигурена от НЦБ, предоставящи ЕСП;

— „затворена потребителска група на TARGET2“ (TARGET2 CUG) е подгрупа от клиенти на доставчика на мрежови услуги, групирани според целта, с която използват съответните услуги и продукти на доставчика на мрежови услуги при достъпа им до платежния модул;

▼M7

— „функционалност за извънредни ситуации“ (Contingency Solution) е функционалността на ЕСП, която обработва много критични и критични плащания при извънредни ситуации;

▼B

— „изпълнително събитие“ (enforcement event) по отношение на член на AL-групата е: а) всеки случай на неизпълнение, посочен в член 34, параграф 1; б) всяко друго неизпълнение или събитие, посочено в член 34, параграф 2, по отношение на което [посочете име на ЦБ] е решила, вземайки предвид сериозността на неизпълнението или на събитието, че е необходимо [посочете ако е приложимо: [изпълнение върху заложеното имущество в съответствие с член 25б] [изпълнение върху обезпечение в съответствие с член 25в] и] прихващане на вземания в съответствие с член 26; или в) решение за временно спиране или прекратяване на достъпа до кредит в рамките на деня;

▼M6

— „инвестиционен посредник“ (investment firm) е инвестиционен посредник по смисъла на [посочете разпоредбите от националното законодателство за прилагане на член 4, параграф 1, точка 1 от Директива 2014/65/ЕС на Европейския парламент и на Съвета ( 9 )] с изключение на институциите, посочени в [посочете разпоредбите от националното законодателство за прилагане на член 2, параграф 1 от Директива 2014/65/ЕС], при условие че въпросният инвестиционен посредник: — а) притежава лиценз и подлежи на надзор от признат компетентен орган, който е определен като такъв в съответствие с Директива 2014/65/ЕС; и б) има право да извършва дейностите, посочени в [посочете разпоредбите от националното законодателство за прилагане на точки 2, 3, 6 и 7 от раздел А от приложение I към Директива 2014/65/ЕС];

▼B

— „индиректен участник“ (indirect participant) е кредитна институция, установена в ►M6 Съюза или ЕИП ◄ , която е сключила споразумение с ►M3 титуляр на сметки в платежния модул ◄ да подава платежни нареждания и да получава плащания през сметката в платежния модул на този ►M3 титуляр на сметки в платежния модул ◄ , и която бива разпознавана от системния компонент на TARGET2 като индиректен участник;

▼M6

— „искане за възстановяване“ (recall request) е, в съответствие със SEPA схемата за незабавни плащания, съобщение от титуляря на TIPS специална парична сметка, с което се иска възстановяване на средствата по нареждане за незабавно плащане, на което вече е извършен сетълмент;

▼M3

— „клон“ (branch) е клон по смисъла на член 4, параграф 1, точка 17 от Регламент (ЕС) № 575/2013;

▼B

— „кредит в рамките на деня“ (intraday credit) е кредит, отпуснат за срок, по-кратък от един работен ден;

▼M3

— „кредитна институция“ (credit institution) означава: а) кредитна институция по смисъла на член 4, параграф 1, точка 1 от Регламент (ЕС) № 575/2013 [и ако е приложимо, посочете разпоредбите от националното законодателство за прилагане на член 2, параграф 5 от Директива 2013/36/ЕС], спрямо която се осъществява надзор от компетентен орган; или б) друга кредитна институция по смисъла на член 123, параграф 2 от Договора, спрямо която се осъществява подробна проверка, чиито стандарти са съпоставими с тези на надзора от страна на компетентен органc

▼B

— „мениджър на AL-група“ (AL group manager) е член на AL-група, назначен от останалите членове на AL-групата да управлява наличната ликвидност в AL-групата през работния ден;

— „мениджър на CAI-група“ (CAI group manager) е член на CAI-група, назначен от останалите членове на CAI-групата да наблюдава и разпределя наличната ликвидност в рамките на CAI-групата през работния ден;

— „многоадресен достъп“ (multi-addressee ассess) е възможност, посредством която клонове или кредитни институции, ►M6 установени в Съюза или ЕИП ◄ , могат да имат достъп до съответния системен компонент на TARGET2, като подават платежни нареждания и/или получават плащания директно към/от системния компонент на TARGET2; тази възможност оправомощава тези лица да подават платежните си нареждания чрез сметката в платежния модул на ►M3 титуляря на сметки в платежния модул ◄ без намесата на този ►M3 титуляр на сметки в платежния модул ◄ ;

▼M7 —————

▼M7

— „модул за информация и контрол“ (Information and Control Module, ICM) е модулът на ЕСП, който позволява на титулярите на сметки в платежния модул да получават информация онлайн и им дава възможност да подават нареждания за прехвърляне на ликвидност, да управляват ликвидността и ако е приложимо, да инициират резервни платежни нареждания или платежни нареждания към функционалността за извънредни ситуации при извънредни ситуации;

▼M6

— „налична ликвидност“ (available liquidity) е положителното салдо по сметката на участник в платежния модул и ако е приложимо, всяка кредитна линия в рамките на деня, която е предоставена от съответната НЦБ от еврозоната във връзка с тази сметка, но която все още не e използвана, или намалено, ако е приложимо, със сумата на обработените резервирания на ликвидност по сметката в платежния модул;

▼B

— „нареждане за директен дебит“ (direct debit instruction) е инструкция от страна на получателя на плащането до неговата ЦБ, съгласно която ЦБ на платеца дебитира сметката на платеца до размера, посочен в инструкцията, на основание съгласието за директен дебит;

— „нареждане за кредитен превод“ (credit transfer order) е инструкция от платец за предоставяне на средства на разположение на получател на плащането чрез заверяване на сметка в платежния модул;

▼M6

— „нареждане за незабавно плащане“ (instant payment order) е, в съответствие със SEPA схемата за незабавни плащания на Европейския платежен съвет, платежна инструкция, която може да бъде изпълнявана 24 часа в денонощието всеки календарен ден в годината, като обработката ѝ и уведомяването на платеца са незабавни или почти незабавни;

▼B

— „нареждане за прехвърляне на ликвидност“ (liquidity transfer order) е платежно нареждане, което има за основна цел да прехвърли ликвидност между различни сметки на един и същ участник или в рамките на CAI-група или AL-група;

— „нареждащ участник“ (instructing participant) е участник в TARGET2, който е инициирал платежно нареждане;

▼M6

— „нареждане за прехвърляне на ликвидност от платежния модул към TIPS специална парична сметка“ (PM to TIPS DCA liquidity transfer order) е инструкцията за прехвърляне на определен размер средства от сметка в платежния модул към TIPS специална парична сметка;

▼M6

— „нареждане за прехвърляне на ликвидност от платежния модул към T2S специална парична сметка“ (PM to T2S DCA liquidity transfer order) е инструкцията за прехвърляне на определен размер средства от сметка в платежния модул към T2S специална парична сметка;

▼M6

— „нареждане за прехвърляне на ликвидност от TIPS специална парична сметка към платежния модул“ (TIPS DCA to PM liquidity transfer order) е инструкцията за прехвърляне на определен размер средства от TIPS специална парична сметка към сметка в платежния модул;

▼B

— „неизпълнено платежно нареждане“ (non-settled payment order) е платежно нареждане, чийто сетълмент не е извършен в работния ден на приемането му;

— „НЦБ от еврозоната“ (euro area NCB) е националната централна банка (НЦБ) на държава-членка, чиято парична единица е еврото;

— „НЦБ, предоставящи ЕСП“ (SSP-providing NCBs) са Deutsche Bundesbank, Banque de France и Banca d’Italia в качеството им на ЦБ, изграждащи и управляващи ЕСП в полза на Евросистемата;

▼M6

— „НЦБ, предоставящи платформата TIPS“ (TIPS Platform-providing NCBs) са Deutsche Bundesbank, Banco de España, Banque de France и Banca d'Italia в качеството им на ЦБ, изграждащи и управляващи платформата TIPS в полза на Евросистемата;

▼B

— „обработка на плащането незабавно след неговото приемане“ (entry disposition) е фаза от обработката на плащането, през която TARGET2-[посочете ЦБ/държава] се опитва да извърши сетълмент на платежно нареждане, което е било прието в съответствие с член 14, чрез специфични процедури, описани в член 20;

— „орган от публичния сектор“ (public sector body) е организация от публичния сектор, определена в член 3 от Регламент (ЕО) № 3603/93 на Съвета от 13 декември 1993 г. относно установяването на определения за прилагането на забраните, посочени в членове 104 и 104б, параграф 1 от Договора ( 10 ),

▼M3

— „основна сметка в платежния модул“ (Main PM account) е сметката в платежния модул, с която е свързана ►M6 T2S специална парична сметка ◄ и по която остатъчното салдо трябва да се прехвърля автоматично от ►M6 T2S специалната парична сметка ◄ в края на деня,

▼M2

— „лихвен процент за депозитно улеснение“ (deposit facility rate) е лихвен процент, приложим към депозитното улеснение;

▼B

— „платежен модул“ (Payments Module (PM)) е модул на ЕСП, в който се извършва сетълмент на плащания по сметки в платежния модул на ►M3 титулярите на сметки в платежния модул ◄ ;

▼M6

— „платежно нареждане“ (payment order) е нареждане за кредитен превод, нареждане за прехвърляне на ликвидност, нареждане за директен дебит, нареждане за прехвърляне на ликвидност от платежния модул към T2S специална парична сметка или нареждане за прехвърляне на ликвидност от платежния модул към TIPS специална парична сметка;

▼B

— „платец“ (payer), освен когато е използвано в член 39 от настоящото приложение, е участник в TARGET2, чиято сметка в платежния модул се дебитира в резултат на сетълмент на платежно нареждане;

▼M6

— „платформа TIPS“ (TIPS Platform) е инфраструктурата на единната техническа платформа, осигурена от НЦБ, предоставящи платформата TIPS;

▼B

— „Подробни функционални спецификации за потребителите“ (User Detailed Functional Specifications (UDFS)) e най-актуалната версия на Подробните функционални спецификации за потребителите, които представляват техническата документация, описваща подробно начина, по който участник взаимодейства с TARGET2.

▼M6

— „положителен отговор на искане за възстановяване“ (positive recall answer) е, в съответствие със SEPA схемата за незабавни плащания, платежно нареждане, инициирано от получателя на искане за възстановяване, в отговор на искане за възстановяване, в полза на изпращача на искането;

▼B

— „получател на плащане“ (payee), освен когато е използвано в член 39 от настоящото приложение, е участник в TARGET2, чиято сметка в платежния модул се кредитира в резултат на сетълмент на платежно нареждане;

— „пределен лихвен процент на кредитиране“ (marginal lending rate) е лихвеният процент, приложим към пределното кредитно улеснение;

— „пределно кредитно улеснение“ (marginal lending facility) е ликвидно улеснение с постоянен достъп на Евросистемата, което може да бъде използвано от контрагенти, за да получават овърнайт кредит от ЦБ от Евросистемата по предварително определен пределен лихвен процент на кредитиране;

— „производство по несъстоятелност“ (insolvency proceedings) е производството по несъстоятелност по смисъла на член 2, буква й) от Директива 98/26/ЕО на Европейския парламент и на Съвета от 19 май 1998 г. относно окончателността на сетълмента в платежните системи и в системите за сетълмент на ценни книжа ( 11 );

▼M6

— „работен ден“ (business day) или „работен ден за TARGET2“ (TARGET2 business day) е всеки ден, в който TARGET2 е отворена за сетълмент на платежни нареждания, както е предвидено в допълнение V;

▼B

— „свързана НЦБ“ (connected NCB) е национална централна банка (НЦБ), различна от ЦБ от Евросистемата, която е свързана с TARGET2 по силата на специално споразумение;

▼M6

— „свързана сметка в платежния модул“ (Linked PM account) е сметката в платежния модул, с която TIPS специалната парична сметка е свързана с цел управление на ликвидността и плащане на таксите за услугата TIPS;

▼B

— „системен компонент на TARGET2“ (TARGET2 component system) е всяка система за брутен сетълмент в реално време (БСРВ) на ЦБ, които са част от TARGET2;

▼M3

— „случай на неизпълнение“ (event of default) e предстоящо или съществуващо събитие, настъпването на което може да застраши изпълнението на задълженията на участник съгласно настоящите условия или други правила, приложими към отношенията между този участник и [посочете ЦБ] или всяка друга ЦБ, включително: — а) когато участникът престане да отговаря на критериите за достъп, предвидени в член 4, или на изискванията, предвидени в член 8, параграф 1, буква а), подточка i); б) при откриване на производство по несъстоятелност срещу участника; в) при подаването на молба, свързана с производството, посочено в буква б); г) при изготвяне на писмена декларация от страна на участник за невъзможността му да изплати всички или част от задълженията си или да изпълни задълженията си, породени във връзка с кредит в рамките на деня; д) при сключване на доброволно общо споразумение или договореност между участника и неговите кредитори; е) когато участникът е или когато неговата ЦБ счита, че е неплатежоспособен или не може да плати дълговете си; ▼M6 ж) когато положителното салдо по сметката на участника в платежния модул, по T2S специалната му парична сметка или по TIPS специалната му парична сметка или всички негови активи, или значителна част от тях са предмет на заповед за блокиране, запориране, конфискуване или на друго производство, предназначено да защити обществения интерес или правата на кредиторите му; ▼M3 з) когато участието на участника в друг системен компонент на TARGET2 и/или в спомагателна система е спряно временно или е прекратено; и) когато някое формално заявление или преддоговорно изявление, които са направени от участника или за които се счита, че са направени от участника, са неправилни или неверни съгласно приложимото законодателство; й) при прехвърляне на всички или на значителна част от активите на участника,

▼B

— „сметка в платежния модул“ (PM account) е сметка на участник в TARGET2 в платежния модул при ЦБ, която е необходима на такъв участник, за да: — а) подава платежни нареждания или получава плащания чрез TARGET2; и б) извършва сетълмент на такива плащания при тази ЦБ;

▼M6

— „спомагателна система“ (ancillary system) е система, управлявана от лице, установено в Европейския съюз или Европейската икономическа общност (ЕИП), което е под надзора и/или контрола на компетентен орган и отговаря на надзорните изисквания по отношение на местонахождението на инфраструктурите, предлагащи услуги в евро, публикувани на уебсайта на ЕЦБ ( 12 ), в която се извършва обмен и/или клиринг, или регистрация на плащания и/или финансови инструменти, като в резултат от това: а) се извършва сетълмент на парични задължения в TARGET2; и/или б) в TARGET2 се държат средства, в съответствие с Насоки ЕЦБ/2012/27 ( 13 ) и двустранна договореност между спомагателната система и съответната ЦБ от Евросистемата;

— „T2S специална парична сметка“ (T2S Dedicated Cash Account, T2S DCA) е сметка, притежавана от титуляр на T2S специална парична сметка, открита в TARGET2-[посочете ЦБ/държава] и използвана за парични плащания във връзка със сетълмента на ценни книжа в T2S;

▼B

— „становище за правоспособност“ (capacity opinion) е становище относно конкретен участник, което съдържа оценка на правоспособността на участника да поема и изпълнява задължения по настоящите условия;

▼M4

— „съгласие за директен дебит“ (direct debit authorisation) е обща инструкция от платеца до неговата ЦБ, с което тази ЦБ се оправомощава и задължава да дебитира сметката на платеца при получаване на действително нареждане за директен дебит от страна на получателя на плащанетора, спрямо която се осъществява подробна проверка, чиито стандарти са съпоставими с тези на надзора от страна на компетентен орган;

▼M6

— „съобщение, излъчено от модула за информация и контрол“ (ICM broadcast message) е информация, която е достъпна едновременно за всички титуляри на сметка в платежния модул или за избрана група от тях чрез модула за информация и контрол;

▼B

— „техническа неизправност на TARGET2“ (technical malfunction of TARGET2) е всяка трудност, дефект или повреда в техническата инфраструктура и/или компютърните системи, използвани от TARGET2-[посочете ЦБ/държава], или всяко друго събитие, което прави невъзможно изпълнението и завършването ►M6 на обработката на плащанията в TARGET2-[посочете ЦБ/държава] в рамките на същия работен ден ◄ ;

▼M6

— „TIPS специална парична сметка“ (TIPS Dedicated Cash Account, TIPS DCA) е сметка, притежавана от титуляр на TIPS специална парична сметка, открита в TARGET2-[посочете ЦБ/държава] и използвана за предоставяне на услуги, свързани с незабавни плащания, на неговите клиенти;

▼B

— „управляваща НЦБ“ (managing NCB) е AL-НЦБ от системния компонент на TARGET2, в който участва мениджърът на AL-групата;

▼M6

— „услуга „сетълмент на незабавни плащания в TARGET“ (услугата TIPS)“ (TARGET Instant Payment Settlement service, TIPS service) е сетълментът в пари на централна банка на нареждания за незабавно плащане в платформата TIPS;

▼B

— „участник в TARGET2“ (TARGET2 participant) е всеки участник във всеки системен компонент на TARGET2;

▼M6

— „участник (participant)“ [или „директен участник (direct participant)“] е лице, което има поне една сметка в платежния модул (титуляр на сметка в платежния модул) и/или една T2S специална парична сметка (титуляр на T2S специална парична сметка), и/или една TIPS специална парична сметка (титуляр на TIPS специална парична сметка) в ЦБ от Евросистемата;

▼B

— „формуляр за събиране на статични данни“ (static data collection form) е формуляр, изготвен от [посочете име на ЦБ] за регистриране на заявители на услугите на TARGET2-[посочете ЦБ/държава] и за регистриране на всяко изменение по отношение на предоставянето на такива услуги;

▼M6

— „Хармонизирани условия за откриване и управление на TIPS специална парична сметка в TARGET2“ (Harmonised Conditions for the Opening and Operation of a TIPS Dedicated Cash Account in TARGET2) са условията, установени в приложение IIб;

▼B

— „ЦБ от Евросистемата“ (Eurosystem CB) е ЕЦБ или НЦБ от еврозоната;

— „централни банки (ЦБ)“ (central banks (CBs)) означава ЦБ от Евросистемата и свързаните НЦБ;

— „член на AL-група“ (AL group member) е ►M3 титуляр на сметки в платежния модул ◄ , който е сключил AL-споразумение;

▼M3

Член 1а

Обхват

Настоящите условия уреждат отношенията между съответната НЦБ от еврозоната и титуляря на сметка в платежния ѝ модул, що се отнася до откриването и управлението на сметката в платежния модул.

▼B

Член 2

Допълнения

1. Следните допълнения представляват неразделна част от настоящите условия:

Допълнение I: Технически спецификации за обработка на платежни нареждания

Допълнение II: Схема за обезщетение на TARGET2

Допълнение III: Образци на становища относно правоспособността и относно държавата

Допълнение IV: Непрекъсваемост на бизнес процесите и процедури при извънредни ситуации

Допълнение V: Работен график

Допълнение VI: Таблица за таксите и фактуриране

Допълнение VII: Споразумение за агрегиране на ликвидност

2. В случай на противоречие или несъгласуваност между съдържанието на допълненията и съдържанието на разпоредбите в настоящите условия последните имат предимство.

▼M6

Член 3

Общо описание на TARGET2

1. TARGET2 предоставя брутен сетълмент в реално време на плащания в евро, като сетълментът се извършва в пари на централна банка в сметки в платежния модул, в T2S специални парични сметки за сделките с ценни книжа и в TIPS специални парични сметки за незабавните плащания.

2. Следните трансакции се обработват в TARGET2-[посочете ЦБ/държава]:

а) трансакции, възникващи директно от операциите по паричната политика на Евросистемата или направени във връзка с тях;

б) сетълмент на рамото в евро на валутни операции на Евросистемата;

в) сетълмент на парични преводи в евро, възникващи в резултат на трансакции в трансгранични нетиращи системи за големи плащания;

г) сетълмент на парични преводи в евро, възникващи в резултат на трансакции в системи за малки плащания в евро, които са със системно значение;

д) сетълмент на паричното рамо на сделки с ценни книжа;

е) нареждания за прехвърляне на ликвидност от T2S специална парична сметка към T2S специална парична сметка, нареждания за прехвърляне на ликвидност от T2S специална парична сметка към платежния модул и нареждания за прехвърляне на ликвидност от платежния модул към T2S специална парична сметка;

еа) нареждания за незабавно плащане;

еб) положителни отговори на искания за възстановяване;

ев) нареждания за прехвърляне на ликвидност от TIPS специална парична сметка към платежния модул и нареждания за прехвърляне на ликвидност от платежния модул към TIPS специална парична сметка; и

ж) всички други трансакции в евро, отправени до участници в TARGET2.

3. TARGET2 предоставя брутен сетълмент в реално време на плащания в евро, като сетълментът се извършва в пари на централна банка в сметки в платежния модул, в T2S специални парични сметки и в TIPS специални парични сметки. TARGET2 е създадена и работи на базата на ЕСП, чрез която се подават и обработват платежни нареждания и чрез която накрая се получават плащания по един и същ технически начин. От гледна точка на техническото управление на T2S специалните парични сметки TARGET2 е технически създадена и работи на базата на платформата T2S. От гледна точка на техническото управление на TIPS специалните парични сметки TARGET2 е технически създадена и работи на базата на платформата TIPS.

4. [Посочете име на ЦБ] е доставчикът на услуги съгласно настоящите условия. Всяко действие или бездействие на НЦБ, предоставящи ЕСП, се счита за действие или бездействие на [посочете име на ЦБ], за което тя носи отговорност в съответствие с член 31 по-долу. Участието по смисъла на настоящите условия не създава договорно отношение между титуляря на сметка в платежния модул и НЦБ, предоставящи ЕСП, когато която и да е от тях действа в това си качество. Инструкциите, съобщенията или информацията, които титулярят на сметка в платежния модул получава от ЕСП или изпраща до нея във връзка с услугите, предоставяни съгласно настоящите условия, се считат за получени от [посочете име на ЦБ] или за изпратени до нея.

5. От правна гледна точка TARGET2 е изградена като множество платежни системи, състоящи се от всички системни компоненти на TARGET2, определени като „системи“ съгласно националното законодателство за прилагане на Директива 98/26/ЕО. TARGET2-[посочете ЦБ/държава] е определена като „система“ съгласно [посочете съответните законови разпоредби за прилагане на Директива 98/26/ЕО].

6. Участието в TARGET2 се извършва посредством участие в системния компонент на TARGET2. Настоящите условия описват взаимните права и задължения на титуляря на сметка в платежния модул в TARGET2-[посочете ЦБ/държава] и [посочете име на ЦБ]. Правилата за обработка на платежни нареждания съгласно настоящите условия (дял IV и допълнение I) се прилагат за всички подадени платежни нареждания и получени плащания от титуляр на сметка в платежния модул.

▼B







ДЯЛ II

УЧАСТИЕ

Член 4

Критерии за достъп

1. Следните видове лица са допустими за директно участие в TARGET2-[посочете ЦБ/държава]:

▼M6

а) кредитни институции, установени в Съюза или ЕИП, включително когато извършват дейност чрез клон, установен в Съюза или ЕИП;

б) кредитни институции, установени извън ЕИП, при условие че те извършват дейност чрез клон, установен в Съюза или ЕИП;

▼B

в) НЦБ на държавите-членки и ЕЦБ;

при условие че лицата, посочени в букви а) и б), не подлежат на ограничителни мерки, приети от Съвета на Европейския съюз или държавите-членки съгласно член 65, параграф 1, буква б), член 75 или член 215 от Договора, чието прилагане, според [ЦБ/държава] след уведомяване на ЕЦБ, е несъвместимо с гладкото функциониране на TARGET2.

2. [Посочете име на ЦБ] може по своя преценка да допусне и следните лица като директни участници:

▼M7

а) трезорни отдели на централни или регионални правителства на държавите членки;

▼B

б) органи на публичния сектор на държавите-членки, оправомощени да държат сметки на клиенти;

▼M7

г) i) инвестиционни посредници, установени в Съюза или ЕИП, включително когато те извършват дейност чрез клон, установен в Съюза или ЕИП; и ii) инвестиционни посредници, установени извън ЕИП, при условие че те извършват дейност чрез клон, установен в Съюза или ЕИП;

▼B

д) кредитни институции или други лица от вида, посочен в букви от а) до г), и в двата случая, когато са установени в държава, с която Съюзът е сключил парично споразумение, разрешаващо достъп на такива лица до платежните системи в Съюза при условията, определени в паричното споразумение, и ако съответният правен режим, прилаган в страната, е еквивалентен на съответното законодателство на Съюза.

3. Институции за електронни пари по смисъла на [посочете разпоредбите на националното законодателство за прилагане на член 2, параграф 1 от Директива 2009/110/ЕО на Европейския парламент и на Съвета от 16 септември 2009 г. относно предприемането, упражняването и пруденциалния надзор на дейността на институциите за електронни пари и за изменение на директиви 2005/60/ЕО и 2006/48/ЕО, и за отмяна на Директива 2000/46/ЕО ( 14 )] нямат право да участват в TARGET2-[посочете ЦБ/държава].

Член 5

Директни участници

1. Директните участници в TARGET2-[посочете ЦБ/държава] са задължени да се съобразяват с изискванията на член 8, параграфи 1 и 2. Те имат поне една сметка в платежния модул при [посочете име на ЦБ].

2. ►M3 Титулярите на сметки в платежния модул ◄ могат да определят адресати с BIC, независимо от тяхното място на установяване.

▼M6

3. Титулярите на сметки в платежния модул могат да определят лица за индиректни участници в платежния модул, ако са спазени условията на член 6.

▼B

4. Многоадресен достъп чрез клонове може да се предостави, както следва:

а) Кредитна институция по смисъла на член 4, параграф 1, буква а) или б), която е допусната като ►M3 титуляр на сметки в платежния модул ◄ , може да даде достъп до сметка си в платежния модул на един или повече от клоновете си, установени на територията на ►M6 Съюза или ЕИП ◄ , за да подават платежни нареждания и/или да получават плащания директно, при условие че [посочете име на ЦБ] е била съответно информирана.

б) Ако клон на кредитна институция е бил допуснат за ►M3 титуляр на сметки в платежния модул ◄ , останалите клонове на същото юридическо лице и/или главното му управление, ако и в двата случая са установени на територията на ►M6 Съюза или ЕИП ◄ , могат да получат достъп до сметката в платежния модул на клона, при условие че клонът е уведомил [посочете име на ЦБ].

Член 6

Индиректни участници

1. Кредитни институции, установени в ►M6 Съюза или ЕИП ◄ , могат да сключат договор с един ►M3 титуляр на сметки в платежния модул ◄ , който е кредитна институция по смисъла на член 4, параграф 1, буква а) или б), или ЦБ, за да подават платежни нареждания и/или получават плащания и да извършват сетълмент по тях през сметката в платежния модул на този ►M3 титуляр на сметки в платежния модул ◄ . ТARGET2-[посочете ЦБ/държава] разпознава индиректни участници по регистрацията на такова индиректно участие в директория на TARGET2, описана в член 9.

2. Ако ►M3 титуляр на сметки в платежния модул ◄ , който е кредитна институция по смисъла на член 4, параграф 1, буква а) или б), и индиректен участник принадлежат към една и съща група, ►M3 титулярят на сметки в платежния модул ◄ може изрично да упълномощи индиректния участник да използва сметката му в платежния модул, за да подава директно платежни нареждания и/или да получава плащания чрез свързания с групата многоадресен достъп.

Член 7

Отговорност на ►M3 титуляря на сметки в платежния модул ◄

1. За да бъде избегнато всяко съмнение, платежните нареждания, подадени от индиректни участници, или плащанията, получени от тях, съгласно член 6, и от клоновете съгласно член 5, параграф 4, се считат за извършени или получени от самия ►M3 титуляр на сметки в платежния модул ◄ .

2. ►M3 Титулярят на сметки в платежния модул ◄ е обвързан от такива платежни нареждания, независимо от съдържанието или неизпълнението на договорните или другите споразумения между този ►M3 титуляр на сметки в платежния модул ◄ и лицата, посочени в параграф 1.

▼M6

3. Титулярят на сметка в платежния модул, който приема неговата сметка в платежния модул да бъде указана като основната сметка в платежния модул, е обвързан от всички фактури, свързани с откриването и управлението на всяка T2S специална парична сметка, свързана с тази сметка в платежния модул, както е установено в допълнение VI към настоящото приложение, независимо от съдържанието или неизпълнението на договорните или другите споразумения между този титуляр на сметка в платежния модул и титуляря на T2S специална парична сметка.

▼M3

4. Титулярят на основна сметка в платежния модул е обвързан от всички фактури, както е установено в допълнение VI към настоящото приложение, за връзката към всяка ►M6 T2S специална парична сметка ◄ , към която е свързана сметката в платежния модул.

▼M4

5. Титулярят на сметка в платежния модул, който е титуляр и на ►M6 T2S специална парична сметка ◄ , използвана за автоматично обезпечаване, подлежи на санкциите, наложени в съответствие с параграф 9, буква г) от приложение IIIa.

▼M6

6. Титулярят на сметка в платежния модул, който приема неговата сметка в платежния модул да бъде указана като свързана сметка в платежния модул, е обвързан от всички фактури, свързани с откриването и управлението на всяка TIPS специална парична сметка, свързана с тази сметка в платежния модул, както е установено в допълнение VI към настоящото приложение, независимо от съдържанието или неизпълнението на договорните или другите споразумения между този титуляр на сметка в платежния модул и титуляря на TIPS специална парична сметка. Свързаната сметка в платежния модул може да е свързана най-много с 10 TIPS специални парични сметки.

7. Титулярят на свързана сметка в платежния модул е длъжен да прави преглед на наличната ликвидност в TIPS специалните парични сметки, свързани с тази сметка в платежния модул, и гарантира, че титулярите на TIPS специални парични сметки знаят, че отговорността за управлението н